Diari Oficial de la Generalitat Valenciana


Sumari del DOGV 5626, del 25-10-2007 (2007/12146)

Notificació a José Ortiz Gimeno. Expedient número DIC-36/2007.
--------------------------------------------------------------

### Dades del document

Número de DOGV
:   5626

Data del DOGV
:   25-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/12641


Data del document
:   04-10-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a José Ortiz Gimeno. Expedient número DIC-36/2007. [2007/12469]  
Com que han resultat infructuoses les gestions realitzades per a efectuar la notificació dirigida a José Ortiz Gimeno al domicili que figura en la seua sol·licitud de declaració d'interés comunitari per a l'activitat de farciment de finca d'ús extractiu mitjançant terra i enderrocs al polígon 12, parcel·la 83, del municipi de Montserrat, d'acord amb el que preveu l'art. 59.4 de la Llei de règim jurídic de les administracions públiques, es porta a efecte pel present edicte.  
Acte que es notifica:  
«El conseller de Territori i Habitatge va adoptar en data 16 de maig del 2007 la resolució que a continuació es transcriu:  
"Vist l'expedient promogut per José Ortiz Gimeno per a l'activitat de farciment de finca d'ús extractiu mitjançant terra i enderrocs al polígon 12, parcel·la 83, del municipi de Montserrat i de conformitat amb els següents  
Antecedents de fet  
Primer. Al Registre d'Entrada de la Comissió Territorial d'Urbanisme de València va ser presentada la documentació relativa a la declaració d'interés comunitari referida al farciment de finca d'ús extractiu mitjançant terra i enderrocs al polígon 12, parcel·la 83, del municipi de Montserrat. Revisada la documentació presentada es va requerir l'interessat, en data 20 d'octubre del 2004, perquè procedira a completar-la en els termes de la Llei 4/1992, de la Generalitat Valenciana, de 5 de juny, sobre sòl no urbanitzable. La documentació complementària va tindre entrada amb data 15 de novembre del 2004.   
Segon. En data 20 d'octubre del 2004 es va donar audiència a l'Ajuntament de Montserrat a l'efecte d'exposició pública al tauler d'anuncis de la corporació local de la sol·licitud de declaració d'interés comunitari, per a general coneixement, i se sol·licita que es notifique als propietaris limítrofs de la parcel·la. Igualment es va requerir l'emissió d'informe municipal en els termes de l'art.16.2 de la Llei 4/92.  
Tercer. Admesa a tràmit la sol·licitud, de conformitat amb l'art. 13.2 del Decret 201/2003, de 3 d'octubre, es va ordenar la publicació d'aquesta en el BOP, sol·licitud que no es va publicar per causa imputable al promotor, per la qual cosa la publicació va quedar caducada.   
En data 28 de juny del 2005 es rep un ofici de l'Ajuntament on certifica el transcurs del termini d'exposició al públic i l'audiència als propietaris limítrofs. Es van presentar les al·legacions següents:   
- Juan José Rodríguez Romero al·lega en síntesi que l'activitat proposada consisteix en el farciment d'un buit existent mitjançant enderrocs, entre altres, rodes de camió. Així mateix al·leguen que han envaït una via pecuària des de l'any 1997 sense que s'haja restaurat en l'actualitat.   
- Evangelista Navarro Campos al·lega que no està d'acord amb la instal·lació.  
- Silvia Candel Contell al·lega que l'activitat consisteix en el farciment de buits existents a la parcel·la mitjançant enderrocs. Al·leguen que la pols ocasionada pels camions els és molt molesta.   
Tercer. Durant la tramitació de l'expedient es van sol·licitar informes sectorials als organismes següents: Ajuntament, carreteres de la conselleria d'Infraestructures, Unitat de Mines, Servei Territorial de Medi Ambient i Àrea de Residus de la Direcció General de Qualitat Ambiental, de conformitat amb l'art. 18.3 de la Llei 4/1992.  
En l'expedient consta l'emissió dels informes següents:  
- Ajuntament, informe que té entrada amb data 28 de juny del 2005 en sentit favorable.  
- Àrea de Residus de la Direcció General de Qualitat Ambiental, informe que té entrada amb data 19 de novembre del 2004, i on es manifesta que s'hauria de plantejar l'actuació com a abocador de residus inerts.   
- Carreteres de la conselleria d'Infraestructures, informe que té entrada amb data 22 de novembre del 2004 en sentit desfavorable.  
- Servei Territorial de Mines, informe que té entrada amb data 22 de desembre del 2004 en sentit favorable.  
- Carreteres de la conselleria d'Infraestructures, informe que té entrada amb data 15 de març del 2005 en sentit desfavorable.  
- Servei Territorial de Medi Ambient, informe que té entrada amb data 26 de setembre del 2005, i assenyala els aspectes següents:  
· Que l'actuació proposada es troba inclosa entre els supòsits en què és necessària l'estimació d'impacte ambiental, amb caràcter previ a l'autorització (annex II, 3.G, del Reglament de la Llei 2/89, d'impacte ambiental.  
· Que la parcel·la objecte de la declaració d'interés comunitari limita amb una via pecuària anomenada assagador Reial d'Aragó, amb una amplària de 75 metres. Que segons l'escrit presentat per l'Associació de Veïns Canyaes l'esmentat assagador es troba envaït per les activitats extractives.  
· Que la declaració d'interés comunitari no pot ser atorgada mentre no es dispose de la preceptiva declaració o estimació d'impacte ambiental.   
Quart. Amb data 24 de maig del 2005, el tècnic municipal emet informe favorable aprovat pel Ple de l'Ajuntament de Montserrat on es ponderen els aspectes següents:  
- Incidència en l'ordenació del territori: l'activitat proposada es troba en sòl no urbanitzable comú.   
- Oportunitat econòmica i social: no es fa menció d'aquest aspecte en l'informe municipal.  
- Quant a la incidència en l'estructura del territori: no es fa menció d'aquest punt en l'informe municipal que ha tingut entrada en aquest Servei Territorial.   
- Impacte ambiental: no està resolt l'accés ni l'eixida de camions cap al poble de Montserrat. La solució que apunta l'estudi de Trànsit és inviable ja que proposa que el dit gir es produïsca a la urbanització Colinas de Venta Cabrera, i no s'admet en aquesta el trànsit pesant. L'empresa ha de reposar el ferm de la sendera asfaltada.   
- Es proposa un cànon de 28,500 €. El termini proposat és de 10 anys.  
Cinqué. En sessió celebrada el 10 d'abril del 2007, la Comissió Informativa de la Comissió Territorial d'Urbanisme va acordar informar desfavorablement la present declaració d'interés comunitari.  
Fonaments de dret  
Primer. El present expedient ha de resoldre's segons el que estableix l'art. 8.2 i 16 de la Llei 4/1992, de la Generalitat Valenciana, de 5 de juny, sobre sòl no urbanitzable, completat amb el Pla general municipal aprovat definitivament el 16 de febrer de 1994 i en la seua modificació núm. 4 i núm. 11 aprovada el 22/04/97 i 01/02/02 per la Comissió Territorial d'Urbanisme de València, i la resta de legislació vigent en aquesta matèria d'urbanisme. Els terrenys estan classificats com a sòl no urbanitzable comú genèric (art. 2.4 i 4.3.I.2), i l'ús és incompatible.  
Segon. Es tracta d'una activitat terciària, per tant ha de tramitar-se de conformitat amb el que preceptuen els articles 16 i 19 de la Llei 4/1992.  
La relació entre els paràmetres del projecte i els permesos per la normativa urbanística municipal són els que apareixen reflectits en la taula següent:  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Tercer. Es preveu l'activitat de farciment d'una finca d'ús extractiu mitjançant terra i enderrocs.  
L'accés rodat s'efectuarà per la CV- 405  
Quant al subministrament d'aigua, no es fa referència a aquest aspecte en el projecte presentat.  
Quant a l'energia elèctrica, no es fa referència a aquest aspecte en el projecte presentat.  
Quant a l'arreplega i depuració de residus, no es fa menció d'aquest apartat en el projecte presentat.  
En relació amb l'impacte ambiental, el principal impacte de l'activitat extractiva és la modificació fisiogràfica que indueixen els buits creats i la consegüent degradació del paisatge. Aquest impacte s'atenua amb el farciment parcial dels buits mitjançant els estèrils.  
Quart. En primer lloc, el Servei Territorial de Medi Ambient emet informe desfavorable, ja que no consta en l'expedient la preceptiva estimació o declaració d'impacte ambiental. L'activitat s'exerceix presumptament sense les oportunes llicències, per la qual cosa l'Ajuntament de Montserrat és competent per a emprendre les accions oportunes que tendeixen a evitar aquesta situació.  
Així mateix, cal assenyalar que l'informe de l'Àrea de Residus, de data 15 de novembre, estableix que l'actuació proposada hauria de plantejar-se com a abocador de residus inerts amb els requisits establits en el Reial Decret 1481/2001, de 27 de desembre, pel qual es regula l'eliminació de residus mitjançant dipòsit en abocador, i les directrius del Pla integral de residus.   
D'altra banda, en l'expedient consta l'informe desfavorable de la conselleria d'Infraestructures i Transports, informe que va ser traslladat al promotor a fi que esmenara les deficiències indicades en aquest, i des d'aquest Servei es va remetre la nova documentació presentada pel promotor a l'esmentada conselleria; aquesta va tornar a emetre un informe en data 15 de març del 2005 en sentit desfavorable on manifestava que en la proposta que realitza el promotor es dóna per fet que els usuaris realitzaran trajectes de més 1 km en un cas i 2 km en l'altre cas per a no realitzar canvis a l'esquerra, i que "no resulta gens creïble que aquests trajectes addicionals siguen realitzats pels usuaris tan sols mitjançant l'ús de senyalització", per tant el promotor ha d'impedir físicament els girs a l'esquerra i executar un condicionament de la intersecció que estiga d'acord amb el planejament municipal previst.   
Finalment cal assenyalar que en data 28 d'octubre del 2004 es va sol·licitar mitjançant ofici dirigit al promotor la justificació de la propietat dels terrenys (còpia de l'escriptura de propietat), sense que s'hi haja aportat fins a la data.   
Cinqué. De conformitat amb el que disposa l'art. 18.3 de la Llei 4/1992, de la Generalitat Valenciana, de 5 de juny, sobre sòl no urbanitzable, en relació amb l'article 6.e) del Decret 201/2003, de 3 d'octubre, pel qual s'aprova el Reglament dels òrgans urbanístics de la Generalitat Valenciana, la competència per a l'aprovació correspon a l'Hble. Sr. conseller de Territori i Habitatge.  
Vistos els preceptes legals citats i la resta de general i pertinent aplicació, resolc:  
Primer  
Denegar la sol·licitud de declaració d'interés comunitari per a farciment de finca d'ús extractiu mitjançant terra i enderrocs al polígon 12, parcel·la 83, del municipi de Montserrat, promoguda a instàncies de José Ortiz Gimeno, en els termes de la present resolució pels motius adduïts  
Segon  
Traslladar a l'Àrea d'Inspecció del Territori a l'efecte oportú.  
Contra la present resolució, que posa fi a la via administrativa, es podrà interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú."  
Aquesta notificació és transcripció exacta de la resolució original que consta en l'expedient.»  
València, 4 d'octubre de 2007.- La directora general d'Ordenació del Territori: Soledad Martínez Reig.